CELEX: 62016TN0369
Language: et
Date: 2016-07-13 00:00:00
Title: Kohtuasi T-369/16: 13. juulil 2016 esitatud hagi – Luciad versus komisjon

29.8.2016   
            
            
               ET
            
            
               Euroopa Liidu Teataja
            
            
               C 314/33
            
         13. juulil 2016 esitatud hagi – Luciad versus komisjon
   (Kohtuasi T-369/16)
   (2016/C 314/45)
   Kohtumenetluse keel: hollandi
   
      Pooled
   
   
      Hageja: Luciad NV (Leuven, Belgia) (esindajad: advokaadid D. Arts, P. Smet ja I. Panis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada komisjoni 11. jaanuari 2016. aasta otsuse, mis käsitleb Belgia Kuningriigi poolt kohaldatava ülemäärase kasumi maksuvabastuse riigiabi kava SA.37667 (2015/C) (ex 2015/NN), peale esitatud tühistamishagi vastuvõetavaks ja põhjendatuks;
            
         
               —
            
            
               tühistada komisjoni 11. jaanuari 2016. aasta otsus Belgia Kuningriigi poolt kohaldatava ülemäärase kasumi maksuvabastuse riigiabi kava SA.37667 (2015/C) (ex 2015/NN) kohta;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et on tehtud ilmne hindamisviga ja rikutud määruse nr 2015/1589 (1) artikli 1 punkti d ja ELTL artikli 107 lõiget 1.
               
                           —
                        
                        
                           Hageja väidab, et komisjon tegi ilmse hindamisvea, kui ta leidis, et maksualaseid eelotsuseid ei saa käsitada rakendusmeetmetena ja et tema kirjeldatud ülemäärase kasumi maksuvabastuse kava tuleb käsitada riigiabi kavana.
                        
                     
         
               2.
            
            
               Teine väide, et rikutud on ELTL artiklit 296, kuna komisjon ei ole oma otsust piisavalt põhjendanud, ja ELTL artikli 107 lõiget 1, kuna tegemist ei ole meetmega, mis moonutaks või ähvardaks moonutada konkurentsi.
               
                           —
                        
                        
                           Hageja väidab, et komisjon ei ole selgitanud, kuidas saab ülemäärase kasumi maksuvabastuse kava konkurentsi moonutada või moonutada ähvardada.
                        
                     
                           —
                        
                        
                           Komisjon lähtus ebaõigesti eeldusest, et ülemäärase kasumi maksuvabastuse kava kohaselt tehtav maksualane eelotsus toob asjassepuutuvatele ettevõtjatele automaatselt kaasa maksuvabastuse, ja samuti leidis ta ebaõigesti, et ülemäärase kasumi maksuvabastuse kava moonutaks või ähvardaks moonutada konkurentsi, võtmata aga arvesse makse, mis ülemääraselt kasumilt välismaal on kogutud või kogutakse.
                        
                     
         
               3.
            
            
               Kolmas väide, et väide, et rikutud on ELTL artiklit 296, kuna komisjon ei ole oma otsust piisavalt põhjendanud, ja ELTL artikli 107 lõiget 1, sest vaidlusalune kava ei mõjuta liikmesriikide vahelist kaubandust.
            
         
               4.
            
            
               Neljas väide, et tehtud on ilmne hindamisviga ja rikutud ELTL artikli 107 lõiget 1, sest vaidlusalune kava ei anna mingit valikulist eelist.
               
                           —
                        
                        
                           Hageja väidab, et ülemäärase kasumi maksuvabastuse kava puhul on tegemist üldise maksustamiskorraga, mis kehtib kõigi Belgia ettevõtjate suhtes ja on lahutamatu osa Belgias kehtivast äriühingu tulumaksu süsteemist, mis näeb piiriüleste juhtumite puhul ette erinormid, nii et komisjon tegi ilmse hindamisvea, kui ta leidis, et ülemäärase kasumi maksuvabastuse kava teeb ühest küljest erandi üldisest korrast ja teiseks reaalturuväärtuse põhimõttest.
                        
                     
         
      (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT L 248, lk 9).